Sog‘liqni saqlash vazirligi O‘zbekistonda yana 167 kishida koronavirus aniqlangani haqida xabar berdi. «2020 yil 13 iyul soat 17:00 holatiga ko‘ra, O‘zbekistonda koronavirus infeksiyasi qayd etilganlar soni 13360 nafarni tashkil etmoqda. Yangi kasallanish holatlarining 83 nafari Karantin markazidagi fuqarolar (barchasi xorijdan kelgan) orasida, 75 nafari Toshkent shahrida, 9 nafari esa Navoiy viloyatida aholi orasida aniqlangan», deyiladi xabarda. Bugun hozircha 363ta yangi holat aniqlandi, 2 bemor vafot etdi va jami o‘lim holatlari soni 62taga yetdi. Shu vaqtgacha 7852 nafar bemor tuzalib chiqqan, 5446 nafar bemor davolanmoqda.